ร้าน Elite Grill Bar สาขานี้อยู่ชั้น 2 ของโครงการ มีบุฟเฟ่ต์ทั้งแบบปิ้งย่าง หรือ ชาบูๆ ค่ะ พอเข้ามาร้านดูสะอาดเป็นระเบียบดีค่ะ มีให้เราเลือกสามแบบคือ แบบคลาสสิค ซิลเวอร์ และ โกลด์ ค่ะ ใครไม่ทานเนื้อแนะนำให้ทานแบบคลาสสิคก็พอ ส่วนใครที่ทานเนื้อแนะนำให้เลือกแบบโกลด์ไปเลยค่ะ ราคาต่างกันเยอะเหมือนกัน เพราะคลาสสิก 299 ++ ระดับต่อมาก็เพิ่ม 200 บาท แพงสุดอยู่ที่ 699++ ค่ะ เนื้อที่นี่หมักซอสหลากหลายแบบมากๆ และ มีเนื้อแทบทุกส่วนเลย ตั้งแต่สันคอ ท้อง ลิ้น สันนอก และ อื่นๆ ซีฟู้ดก็มี เนื้อไก่ก็มี เยอะไปหมด ทานอย่างละจานคงต้องมาสองคนไม่งั้นไม่ไหวแน่ๆ ค่ะ 